Ditsem Nuus - God gebruik alle ervarings
► Abel Sithole as uitvoerende hoof van die Government Employees’ Pension Fund (GEPF) getuig voor Mpati-kommissie dat ŉ “belegging” van R4,3 miljard sonder sy medewete gemaak is uit die GEPF na die firma Ayo Technologies van omstrede Iqbal Survé; blykbaar kan of wil Ayo dit nou nie terugbetaal nie ► Mynmaatskappy Rio Tinto het sy Rössing Uraanmyn in Namibië, in produksie sedert 1976 en wat tans jaarliks sowat 4,6 miljoen pond uraan lewer, verkoop aan die China National Uranium Corporation (CNUC) vir $106,5 miljoen; Rio Tinto het sedert 2017 beleggings van $11,2 miljard uit Namibië onttrek ► Nuwe Minister van Water, Sanitasie en Menslike Nedersettings Lindiwe Sisulu sê in Parlement skade in die departement weens korrupsie en wanbestuur is feitlik “onmeetlik” en dat drastiese omdraaistrategie dringend nodig is ► Munisipaliteite skuld die nege waterrade en Dept. van Water R14 miljard vir waterdienste gelewer ► Adjunk-minister van Landbou, Landelike Ontwikkeling en Grondhervorming Mcebisi Skwatsha sê in Parlement dat onteiening sonder vergoeding binnekort ŉ werklikheid gaan wees, “maar onwettige grondgryp nie toegelaat sal word nie” ► Vrystaat Landbou sê massiewe armoede in Lesotho bedreig wet en orde in Vrystaat en dat dit verskillende tipes misdaad in die provinsie veroorsaak ► Volgens verslag van PwC is vergoeding van ŉ uitvoerende hoof van mynmaatskappy in SA gemiddeld sowat R16,8 miljoen per jaar en dié van ŉ finansiële hoof sowat R6,9 miljoen per jaar ► Projek VatVyf gebaseer te Orania benodig borgskap vir twee behoeftige blanke leerlinge in Bloemfontein wat as prefekte gekies is om einde vanjaar elkeen ŉ oriënteringskamp by te woon – R1 000 vir seun in hoërskool en R500 vir dogter in laerskool – kontak projekvatvyf@gmail.com of 082 773 2150 ►
Geskryf deur Bob en Debby Gass – Radio Kansel Die Woord vir Vandag
sRomeine 8:28: En ons weet dat vir hulle wat God liefhet, alles ten goede meewerk, hulle wat na Sy voorneme geroep is.
Geen ervaring is 'n vermorsing as jy dit slim gebruik nie. God kan dit waardeur jy gaan, gebruik om jou te ontwikkel tot die persoon wat jy moet wees.
Moses het in pleegsorg grootgeword. As die aangenome seun van die Farao se dogter, het hy 40 jaar lank die taal en die lewenswyse van die Egiptenare aangeleer, maar hy moes egter ook 'n paar persoonlike lesse leer. God het hom toe 40 jaar in die woestyn laat bly om na skape om te sien. Die kleinseun van die Farao het 'n nederige skaapwagter geword.
Niks sal jou so nederig maak soos om 'n werk te moet doen waarvoor jy oorgekwalifiseer is nie, veral wanneer dit jou eie mislukking is wat dit veroorsaak het. Gedurende daardie jare in die arm deel van die dorp, het God vir Moses egter geleer om met mense wat swaarkry te identifiseer.
Uiteindelik, toe hy 80 was, was Moses gereed om sy roeping te vervul. Die punt is: Moses se 80 jaar van opleiding was nie vermors nie. 40 jaar in 'n paleis het hom voorberei om die Farao te hanteer, en 40 jaar in die woestyn het hom voorberei om God se mense deur die wildernis na hulle bestemming te lei.
Alhoewel jy eerder enige plek anders wil wees as waar jy nou is, onthou: God gebruik alle ervarings. Hy sal dit tot jou voordeel gebruik en tot Sy eer alleen.
Gelees 545 keer
Wat is 'n wedergebore Christen?
Dag Zero vir staatsalarisse